**Uusi LIQUI MOLY -sovellus**

Nopea tapa löytää oikea öljy

**Tammikuu 2019 – Saksalainen öljy- ja lisäainevalmistaja LIQUI MOLY on laittanut sovelluksensa täysin uuteen uskoon. Sovellus kertoo, mikä moottoriöljy sopii mihinkin ajoneuvoon. LIQUI MOLY -sovelluksen voi ladata maksutta iOS- ja Android-laitteille.**

Uuden sovelluksen keskiössä on öljyopas. Merkin, mallin ja moottorityypin syöttämisen jälkeen se näyttää, mikä öljy sopii kyseisellä ajoneuvolle. Öljy on nimittäin nykyään erityinen nestemäinen varaosa, jonka täytyy sopia tarkasti kullekin moottorille. Väärän öljyn käyttö on kuin asentaisi autoon väärän varaosan. Se voi johtaa vakaviin moottorivaurioihin. Lisäksi sovellus näyttää muut ajoneuvolle sopivat nesteet, kuten vaihteistoöljyt, ohjaustehostimen öljyt, jarrunesteet ja jäähdytysnesteet.

Öljyluokitusten määrä on noussut niin suureksi, että ainoastaan ammattilaiset pysyvät enää kärryillä. "Sovellus tarjoaa käytännön apua kuljettajalle, joka ei tiedä, minkä verkkokaupassa olevista lukuisista öljyistä hänen pitäisi valita", LIQUI MOLYn sovellustekniikan yksikön johtaja Harry Hartkorn sanoo. "Ja ammattilaisten kohdalla sovellus poistaa epävarmuustekijät sekä korjaamossa suoritettavissa töissä että myynnissä."

Sovellus näyttää myös, mistä kaikkialta LIQUI MOLY -tuotteita voi hankkia, kertoo perusasioita öljyistä ja lisäaineista sekä ilmoittaa LIQUI MOLYyn liittyvistä uutisista. Sovellus on kehitetty alusta lähtien täysin uudelleen. Se on edellistä versiota sulavampi ja intuitiivisempi. Sovellus on ladattavissa maksutta suomeksi, ruotsiksi, norjaksi, englanniksi, ranskaksi, espanjaksi, saksaksi, hollanniksi, portugaliksi, venäjäksi ja italiaksi [Applen App Storesta](https://itunes.apple.com/de/app/liqui-moly/id1413705973) ja [Google Play -kaupasta](https://play.google.com/store/apps/details?id=de.liquimoly.app).

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 545 miljoonaa euroa vuonna 2018.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

[peter.szarafinski@liqui-moly.de](mailto:peter.szarafinski@liqui-moly.de)